EUROOPA KOMISJON Brüssel,4.9.2018 COM(2018) 613 final 2018/0321(NLE) Ettepanek: NÕUKOGU MÄÄRUS, millega muudetakse määrust (EL) 2018/120 hariliku huntahvena püügi võimaluste osas



SELETUSKIRI 1.ETTEPANEKU TAUST •Ettepaneku põhjused ja eesmärgid Nõukogu määrusega (EL) 2018/120 on määratud 2018. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. Tavaliselt muudetakse kõnealuseid püügivõimalusi nende kehtivusaja jooksul mitu korda. •Kooskõla poliitikavaldkonnas praegu kehtivate õigusnormidega Esitatud meetmed on kavandatud vastavalt ühise kalanduspoliitika eesmärkidele ja eeskirjadele ning need on kooskõlas liidu säästva arengu poliitikaga. •Kooskõla muude liidu tegevuspõhimõtetega Kavandatud meetmed on kooskõlas muude liidu tegevuspõhimõtetega, eriti keskkonnapoliitikaga. 2.ÕIGUSLIK ALUS, SUBSIDIAARSUS JA PROPORTSIONAALSUS •Õiguslik alus Käesoleva ettepaneku õiguslik alus on Euroopa Liidu toimimise lepingu artikli 43 lõige 3. Liidu kohustused vee-elusressursside säästvaks kasutamiseks tulenevad ühise kalanduspoliitika uue alusmääruse artiklis 2 sätestatud kohustustest. •Subsidiaarsus (ainupädevusse mittekuuluva valdkonna puhul) Ettepanek tehakse liidu ainupädevusse kuuluvas valdkonnas, millele on osutatud aluslepingu artikli 3 lõike 1 punktis d. Subsidiaarsuse põhimõtet seetõttu ei kohaldata. •Proportsionaalsus Ettepanek on proportsionaalsuse põhimõttega kooskõlas järgmisel põhjusel: ühine kalanduspoliitika on ühine poliitika. Vastavalt aluslepingu artikli 43 lõikele 3 on nõukogul kohustus võtta vastu meetmed kalapüügivõimaluste kehtestamise ja eraldamise kohta. •Vahendi valik Kavandatav vahend: määrus. 3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

•Praegu kehtivate õigusaktide järelhindamine või toimivuse kontroll Ei kohaldata. •Konsulteerimine sidusrühmadega Ettepanekus võetakse arvesse tagasisidet sidusrühmadelt, nõuandekomisjonidelt, liikmesriikide asutustelt, kalurite organisatsioonidelt ja valitsusvälistelt organisatsioonidelt. •Eksperdiarvamuste kogumine ja kasutamine Ettepanek põhineb Rahvusvahelise Mereuurimise Nõukogu (ICES) teaduslikel nõuannetel. •Mõjuhinnang Kalapüügivõimalusi käsitleva määruse kohaldamisala on piiratud aluslepingu artikli 43 lõikega 3. •Õigusnormide toimivus ja lihtsustamine Ei kohaldata. •Põhiõigused Ei kohaldata. 4.MÕJU EELARVELE Kavandatud meetmed ei mõjuta eelarvet. 5.MUU TEAVE •Ettepaneku sätete üksikasjalik selgitus Ettepaneku eesmärk on muuta määrust (EL) 2018/120 järgmiselt. Harilik huntahven 2. juulil 2018 esitas ICES ajakohastatud nõuande hariliku huntahvena kohta aastaks 2018 ICESi rajoonides 4b–c, 7a ja 7d–h (Põhjamere kesk- ja lõunaosa, Iiri meri, La Manche’i väin, Bristoli laht ja Keldi meri). Kõnealuses nõuandes märkis ICES, et varasemate prognoosidega võrreldes on harrastuskalapüügiga seotud kalastussuremus väiksem ning püüa-ja-vabasta kalastamisviisi kasutamisel ellujäämismäär kõrgem. Seepärast on asjakohane kehtestada harrastuskaluritele oktoobrist kuni detsembrini 2018 kaasavõetava saagi päevaseks piirmääraks üks kala päeva kohta. 2018/0321 (NLE)

Ettepanek: NÕUKOGU MÄÄRUS, millega muudetakse määrust (EL) 2018/120 hariliku huntahvena püügi võimaluste osas EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse Euroopa Komisjoni ettepanekut ning arvestades järgmist: (1)Nõukogu määrusega (EL) 2018/120 on määratud 2018. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. (2)Rahvusvaheline Mereuurimise Nõukogu (ICES) esitas ajakohastatud nõuande hariliku huntahvena (Dicentrarchus labrax) kohta aastaks 2018 ICESi rajoonides 4b–c, 7a ja 7d–h (Põhjamere kesk- ja lõunaosa, Iiri meri, La Manche’i väin, Bristoli laht ja Keldi meri). Selle nõuande kohaselt ei tohiks tööndus- ja harrastuspüük maksimaalse jätkusuutliku saagikusega kooskõlas olemiseks ületada 2018. aastal kokku 880 tonni. Tänu kalavarude taastamise tagamiseks võetud meetmetele suureneb biomass eeldatavalt 2018. aastal. Kõnealuses nõuandes märkis ICES, et varasemate prognoosidega (15 %) võrreldes on harrastuskalapüügiga seotud kalastussuremus väiksem ning püüa-ja-vabasta kalastamisviisi kasutamisel ellujäämismäär kõrgem (kalastussuremuse määr 5 %). Seepärast on asjakohane, et kalamees võib oktoobrist kuni detsembrini 2018 toimuva harrastuskalapüügi puhul jätta endale ühe kala päeva kohta. (3)Määrust (EL) 2018/120 tuleks seetõttu vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EL) 2018/120 artikli 9 lõige 4 asendatakse järgmisega: „4. Harrastuskalapüügi, sealhulgas kaldalt püügi korral ICESi rajoonides 4b, 4c, 7a–7k : a) on 1. jaanuarist 2018 kuni 30. septembrini 2018 huntahvena puhul lubatud ainult püüa-ja-vabasta kalastamisviis. Sel ajal on keelatud kõnealuses piirkonnas püütud huntahvenat pardal hoida, ümber laadida, ümber paigutada või lossida; b) on 1. oktoobrist kuni 31. detsembrini 2018 lubatud endale jätta kõige rohkem üks huntahven kalamehe kohta päevas.“ Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel,